ททท. อ่วม เจอศึกหนัก
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า จากการวิเคราะห์ของกองกลยุทธ์การตลาดของ ททท. คาดการณ์ว่าตลอดปี 63 จะมีรายได้จากนักท่องเที่ยวชาวต่างประเทศและนักท่องเที่ยวชาวไทย รวม 814000 ล้านบาท จากจำนวนนักท่องเที่ยวต่างชาติ 8.2 ล้านคน และคนไทยเที่ยวในประเทศ 70 ล้านคน/ครั้ง สำหรับนักท่องเที่ยวต่างชาติในปีนี้คาดว่าจะมีทั้งสิ้น 8.2 ล้านคนลดไป 80% และสร้างรายได้เป็นมูลค่า 396000 ล้านบาทลดลง 80% เช่นกัน สำหรับไตรมาส 3 (ก.ค.-ส.ค.) ไทยเริ่มผ่อนคลายให้ชาวต่างประเทศ 6 กลุ่มสามารถเดินทางเข้าประเทศไทยได้ตั้งแต่วันที่ 1 ก.ค.63 เป็นต้นมา คาดว่าจะมีเข้ามา 300000 คนลดลง 96% จากช่วงเดียวกันของปีก่อน สร้างรายได้ 12400 ล้านบาท ลดลง 97% และไตรมาส 4 (ต.ค.-ธ.ค.) มีจำนวน 1.2ล้านคน ลดลง 85% สร้างรายได้ 51300 ล้านบาท ลดลง 90%ภายใต้สถานการณ์การแพร่ระบาดของไวรัสโควิด-19 คาดว่าจะมีจำนวนนักท่องเที่ยวชาวไทยทั้งสิ้น 70 ล้านคน/ครั้ง ลดลง 58% และสร้างรายได้ภายในประเทศ 418000 ล้านบาท ลดลง 61% จากปีก่อน สำหรับเป้าการตลาดปี 64 ยังคาดการณ์ไม่ได้ เนื่องจากสถานการณ์การแพร่ระบาดยังไม่นิ่ง จึงเลื่อนการกำหนดเป้าหมายการตลาดหน้าออกไปช่วงปลายปีนี้.
ผู้ว่าการการท่องเที่ยวแห่งประเทศไทย (ททท.) เปิดเผยว่า จากการวิเคราะห์ของกองกลยุทธ์การตลาดของ ททท. คาดการณ์ว่าตลอดปี 63 จะมีรายได้จากนักท่องเที่ยวชาวต่างประเทศและนักท่องเที่ยวชาวไทย
การท่องเที่ยวแห่งประเทศไทย,โควิด-19,นักท่องเที่ยว,นักท่องเที่ยวต่างชาติ,ข่าววันนี้,ททท.,จำนวนนักท่องเที่ยว